-Ամռանը նորից սկսեցինք կերպարը ստեղծել, որովհետեւ մի պահը մենք արել էինք արդեն, որը հաստատվել էր քաղաքաշինական խորհրդում: Դա անցյալ տարի էր: Երկու նախագիծ կար, առաջինը այն բարձրահարկն է, որը նախատեսվել էր 5 տարի առաջ: Երկու տարի առաջ երկրորդը նախագծվեց մեր կողմից: Դա 13 հարկանի կառույց էր, որը նորից հաստատվեց որպես էսքիզային նախագիծ: Այսինքն, պետք է մշակվեր աշխատանքային նախագիծ, որի շարունակությունը չեղավ: Երրորդ տարբերակն սկսվեց ամռանը: Սկսեցինք աշխատանքային նախագծեր անել: Հին տարբերակի վրա նորից սկսեցինք փոփոխություններ անել, որը քննարկվեց, քննարկվեց, բայց զգում էինք, որ աշխատանքներն առաջ չէին գնում՝ չնայած մեր հարաբերությունները պատվիրատուի հետ շատ նորմալ Էին: Նախագիծը որոշակիորեն կապված է նաեւ Հյուսիսային պողոտայի հետ, իսկ Հյուսիսային պողոտան ունի իր հեղինակային խումբը: Որոշ կոնսուլտացիաներ սկսեցինք Հյուսիսային պողոտայի նախագծային խմբի ղեկավարի հետ: Նրա իրավունքների մեջ էր մտնում շենքի հարկայնությունը հաստատելու որոշումը: Աշխատանքին ներգրավվեց նաեւ Նարեկ Սարգսյանի ճարտարապետական արվեստանոցը: Այս ընթացքում քննարկումներ սկսվեց պատվիրատուի հետ եւ որոշ կառուցվածքայի փոփոխություններ եղան: